Document ID: 32001R1621

Uredba Komisije (ES) št. 1621/2001
z dne 8. avgusta 2001
o spremembi Uredbe (ES) št. 1661/1999 glede izvoznega potrdila, ki se zahteva za kmetijske proizvode, ter seznama carinskih uradov, ki dovolijo prijavljanje proizvodov za sprostitev v prosti promet v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 737/90 z dne 22. marca 1990 o pogojih, ki urejajo uvoz kmetijskih proizvodov s poreklom iz tretjih držav, po nesreči v jedrski elektrarni Černobil [1], nazadnje spremenjeno z Uredbo (ES) št. 616/2000 [2], in zlasti člena 6 Uredbe,
ob upoštevanju naslednjega:
(1) V skladu s členom 1(3)(b) Uredbe Komisije št. 1661/1999 z dne 27. julija 1999 o podrobnih pravilih za uporabo Uredbe Sveta (EGS) št. 737/90 o pogojih, ki urejajo uvoz kmetijskih proizvodov s poreklom iz tretjih držav, po nesreči v jedrski elektrarni Černobil [3], spremenjeno z Uredbo (ES) št. 1627/2000 [4], se lahko proizvode iz seznama v Prilogi I k tisti uredbi prijavi za prost promet v državo članico namembnosti le v omejenem številu carinskih uradov. V Prilogi III k Uredbi (ES) št. 1661/1999 je naveden seznam teh carinskih uradov.
(2) Zaradi zahteve pristojnih organov Nemčije je ustrezno dodati določeno število carinskih uradov na ozemlju Nemčije na navedeni seznam.
(3) Junija 2000 je skupina inšpektorjev Urada za prehrano in veterinarstvo (FVO) opravila misijo v Bolgariji; da bi ocenila obstoječe zmogljivosti in sredstva ter ukrepe, ki so v rabi za nadzor radioaktivne kontaminacije živil in zlasti negojenih gob.
(4) Poročilo te misije priporoča spremembo izvoznega potrdila, določenega v Prilogi II k Uredbi (ES) št. 1661/1999, da se zagotovi, da neodvisna in pooblaščena oseba jemlje reprezentativne vzorce iz pošiljk gob, namenjenih za izvoz v Skupnost.
(5) Uredbo (ES) št. 1661/1999 je zato treba ustrezno spremeniti.
(6) Ukrepi, predvideni v tej uredbi so v skladu z mnenjem odbora, ustanovljenega s členom 7 Uredbe (EGS) št. 737/90 -
SPREJELA NASLEDNJO UREDBO:
Člen 1
Uredbo (ES) št. 1661/1999 se spremeni:
1. Priloga II se nadomesti z besedilom, navedenim v Prilogi I k tej uredbi.
2. Priloga III se nadomesti z besedilom, navedenim v Prilogi II k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. avgusta 2001

Labels: 3
14
18
6